Кой е зодиакалният ти знак?
В западната астрология
той представлява разположението на планетите в деня ти на раждане.
Но според Китайския зодиак, или шенг сяо,
той е твоят шу ксианг или животното, съответстващо на годината ти на раждане.
Сред многото митове относно тези животински знаци и подредбата им
най-дълго съществувалият е за Голямата надпревара.
Разказва се, че Ю Ди, Нефритеният император, Владетел на небесата,
искал да намери начин да измерва времето, затова организирал надбягване.
Първите дванадесет животни, прекосили реката,
щели да заемат място в зодиака според реда, в който пристигнели.
Плъхът станал по първи петли, за да тръгне рано,
но по пътя към реката
срещнал коня, тигъра и бика.
Понеже плъхът бил дребен и не плувал добре,
помолил по-големите животни за помощ.
Докато тигърът и конят отказали,
добросърдечният бик приел да пренесе плъха през реката.
Но тъкмо да стигнат,
плъхът скочил от главата на бика и така си осигурил първо място.
Бикът останал втори,
със силния тигър по петите му.
Заекът, твърде малък да се бори с течението,
скачал умело от камък на камък и стигнал четвърти.
Следващ бил драконът, който можел направо да прелети,
но се спрял да помогне на други животни, които срещнал по пътя.
След него бил конят, галопиращ през реката.
Но тъкмо прекосил, когато змията припълзяла.
Уплашен, конят се отдръпнал и змията заела шесто място.
Нефритеният император погледнал реката
и видял как овцата, маймуната и петела, всички заедно върху сал,
с общи сили го тласкали през бурените.
Когато прекосили реката,
тримата се съгласили да дадат осмо място на овцата,
която била най-сговорчива и добронамерена от тримата,
следвана от маймуната и петела.
След тях било кучето, което се изкатерило на брега.
То било отличен плувец,
но толкова дълго се плицикало в реката, че успяло да заеме едва единадесето място.
Последно място заел глиганът,
който огладнял по пътя и спрял да яде и поспи
преди да финишира, клатушкайки се.
Ето защо всяка година се свързва с едно от животните в този ред,
като цикълът се повтаря на всеки шестдесет години.
Защо шестдесет, а не дванадесет?
Традиционният Китайски календар е съставен от две припокриващи се системи.
Животните от зодиака се свързват с така наречените
Дванадесет Земни Клона, или ши ерхи.
Друга система, Десетте Небесни Стъбла, или ти анган,
се свързва с петте основни елемента -
метал, дзин,
дърво, му,
вода, шуей,
огън, хуо,
и земя, ту.
Всеки елемент принадлежи на Ин или Ян,
като така се оформя десетгодишен цикъл.
Когато дванадесет животни от Земните Клони
се свържат с петте елемента,
плюс Ин и Ян от Небесните Стъбла,
се получават 60 години с различни комбинации,
наричан шестдесетгодишен цикъл или ганджи.
Ако си роден през 1980, знакът ти е Ян метал маймуна,
но ако си роден през 2007, знакът ти е Ин огън глиган.
Можеш също така да имаш вътрешно животно, според месеца ти на раждане,
истинско животно, според датата ти на раждане,
и тайно животно според часа ти на раждане.
Счита се, че Голямата надпревара определила
кои животни заели почетно място в Китайския зодиак,
но понеже системата обхванала цяла Азия
други култури я променили така, че да бъде близка до техните вярвания.
Затова ако се допитвате до Виетнамския зодиак,
може да откриете, че сте котка, а не заек,
а ако сте в Тайланд,
митична змия на име Нага замества дракона.
Така че вярвате или не в това какво казва зодиакът
за вас като индивид,
той несъмнено казва много за културата, която го е създала.